Խվիչա Կվարացխելիա

**Խվիչա Կվարացխելիա** (, ), վրացի ֆուտբոլիստ, «ՊՍԺ»-ի և Վրաստանի ազգային հավաքականի կիսապաշտպան։

## Ակումբային կարիերա
Կվարացխելիան «Դինամո Թբիլիսի»-ի սան է։ Մեծահասակների հավաքականում մեկնարկել է 2017 թվականի սեպտեմբերի 29-ին՝ «Կոլխեթի-1913»-ի դեմ խաղում՝ փոխարինման դուրս գալով 62-րդ րոպեին։ Ընդհանուր առմամբ, Կվարացխելիան հինգ հանդիպում անցկացրեց «Դինամո Թբիլիսի»-ի կազմում՝ խփելով իր առաջին գոլը 2017 թվականի նոյեմբերի 19-ին՝ «Շուկուրա Քոբուլեթի»-ի դեմ խաղում (1–0):

### «Ռուսթավի»
2018 թվականի մարտին Կվարացխելիան պայմանագրային վեճերի պատճառով հեռացավ Թբիլիսիի «Դինամո»-ից և տեղափոխվեց «Ռուսթավի»։ Վրաստանի ֆուտբոլի 2018թ․ առաջնության ընթացքում խաղացել է 18 խաղ և խփել 3 գոլ։

2018 թվականին The Guardian-ը Կվարացխելիային ներառել է աշխարհի 60 լավագույն երիտասարդ խաղացողների շարքում։

2019 թվականի հունիսի վերջին՝ «Լոկոմոտիվ»-ում վարձակալությունից հետո, նա խզեց պայմանագիրն ակումբի հետ։

### Վարձակալությունը «Լոկոմոտիվ»-ում
ձախից|մինի|Խվիչա Կվարացխելիան «Լոկոմոտիվ»-ի կազմում, 2019
2019 թվականի փետրվարին նա վարձավճարով տեղափոխվեց Մոսկվայի «Լոկոմոտիվ» մինչև 2018/19 մրցաշրջանի ավարտը։ Հենց առաջին խաղում՝ նորվեգական «Վիկինգ»-ի դեմ (5:1), դաշտ դուրս գալով 66-րդ րոպեին՝ Կվարացխելիան գոլ խփեց 10 րոպե անց։ Իր նորամուտը Պրեմիեր լիգայում նշեց մարտի 10-ին «Անժի»-ի դեմ արտագնա խաղում (2:0). փոխարինման դուրս եկավ 86-րդ րոպեին և դարձավ 2001 թվականին ծնված առաջին խաղացողը, ով հանդես է եկել Ռուսաստանի առաջնությունում։ Առաջին գոլը խփեց մայիսի 10-ին՝ փոխարինման դուրս գալով «Ռուբին»-ի դեմ խաղում։ Մայիսի 22-ին նա դարձավ Ռուսաստանի գավաթակիր՝ փոխարինման դուրս գալով «Ուրալ»-ի դեմ հաղթական եզրափակիչ խաղում (1:0)։

Հուլիսի 1-ին Մոսկվայի «Լոկոմոտիվ»-ը հայտարարեց, որ Կվարացխելիան լքել է ակումբը իր վարձակալության ժամկետի ավարտից հետո։

### «Ռուբին»
2019 թվականի հուլիսի 6-ին Կվարացխելիան հինգ տարվա պայմանագիր է կնքել Կազանի «Ռուբին»-ի հետ։ Խվիչա Կվարացխելիան առաջին խաղն անցկացրեց հուլիսի 15-ին իր նախորդ ակումբի՝ «Լոկոմոտիվի» դեմ՝ փոխարինման դուրս գալով երկրորդ խաղակեսում և հավասարեցնելով հաշիվը (1։ 1)։ «Ռուբին»-ի երկրպագուները ակումբի պաշտոնական կայքում ճանաչեցին Կվարացխելիային հանդիպման լավագույն խաղացող։ «Ռուբին»-ի կազմում առաջին մրցաշրջանում նա 28 խաղում դարձել է 3 գոլի և 2 գոլային փոխանցման հեղինակ։ 2019/20 մրցաշրջանի ավարտին ճանաչվել է Ռուսաստանի Պրեմիեր Լիգայի մրցաշրջանի լավագույն երիտասարդ խաղացող։ 2020 թվականի ամռանը «Ռուբին»-ը հրաժարվեց Կվարացխելիային 15 միլիոն եվրոյով «Գալաթասարայ»-ին վաճառելուց։ 2021 թվականի օգոստոսի 5-ին նա իր նորամուտը նշեց եվրոպական մրցաշարում՝ դուրս գալով «Ռուբին»-ի մեկնարկային կազմում ՈՒԵՖԱ Կոնֆերանս լիգայի որակավորման երրորդ փուլի «Ռակուվա»-ի դեմ խաղում (0:0)։

2021 թվականի սկզբին L'Equipe-ը հրապարակեց 21-րդ դարում ծնված լավագույն 50 ֆուտբոլիստների ցուցակը, որտեղ Կվարացխելիան Ռուսաստանի Պրեմիեր Լիգայի միակ խաղացողն էր։

2022 թվականի փետրվարին Ռուսաստանի՝ Ուկրաինա ներխուժումից հետո 2022 թվականի մարտի 23-ին պայմանագիրը կասեցվեց, և Կվարացխելիան տեղափոխվեց «Դինամո» Բաթումի։ Մարտի 30-ին «Ռուբին»-ը վերջնականապես խզեց պայմանագիրը Կվարացխելիայի հետ։

### «Դինամո» Բաթումի
Ակումբի կազմում իր նորամուտը նշել է 2022 թվականի ապրիլի 2-ին՝ «Թելավի»-ի դեմ խաղում։ Բաթումի «Դինամո» տեղափոխումից անմիջապես հետո սկսեցին լուրեր պտտվել իտալական «Նապոլի» հետագա տեղափոխման մասին։ 2022 թվականի ապրիլի վերջին պաշտոնապես հայտարարվեց, որ ֆուտբոլիստը ամառային տրանսֆերային պատուհանում կտեղափոխվի իտալական «Նապոլի»։ Անցկացրել է 11 հանդիպում Էրովնուլի լիգայում, որոնցում դարձել է 8 գոլի և 2 գոլային փոխանցման հեղինակ՝ դառնալով առաջնության 2-րդ տուրի լավագույն խաղացող։

### «Նապոլի»
2022 թվականի հուլիսի 1-ին պաշտոնապես դարձավ իտալական «Նապոլի»-ի խաղացող։ 2022 թվականի օգոստոսի 15-ին նորամուտը նշեց Սերիա Ա-Ի «Հելլաս Վերոնա»-ի դեմ խաղում և իր դեբյուտային գոլը խփեց 37-րդ րոպեին։ 2022 թվականի օգոստոսի 21-ին Սերիա Ա-ի 2-րդ մրցաշրջում նա դուբլ ձևակերպեց «Մոնցա»-ի դեմ խաղում (4:0)։ Սեպտեմբերի 3-ին Կվարացխելիան խփեց հաղթական գոլը «Լացիո»-ի դարպասին (2:1) և սահմանեց «Նապոլի»-ի ֆուտբոլիստների կատարողական ռեկորդ «գոլ + փոխանցում» համակարգում 2007/2008 մրցաշրջանից սկսած։ Սերիա Ա-ի դեբյուտային չորս հանդիպումներից հետո, որոնցում նա խաղացել է հիմնական կազմում, Կվարացխելիան վաստակել է 5 միավոր (4 գոլ և գոլային փոխանցում)։ 2022 թվականի օգոստոսին դարձել է Իտալիայի առաջնության լավագույն խաղացող։ Չեմպիոնների լիգայի առաջին գոլը խփեց 2022 թվականի հոկտեմբերի 4-ին՝ Ամստերդամի «Այաքս»-ի դեմ խմբային փուլի խաղում։ Մեկ շաբաթ անց` պատասխան խաղում, ևս մեկ գոլի և գոլային փոխանցման շնորհիվ Կվարացխելիան ճանաչվեց խաղի լավագույն խաղացող։ 2023 թվականի փետրվար ամսվա երեք գոլով և մեկ գոլային փոխանցմամբ Կվարացխելիան երկրորդ անգամ ճանաչվեց Սերիա Ա-ի ամսվա լավագույն խաղացող՝ դառնալով առաջին ֆուտբոլիստը, ով մի քանի անգամ նվաճել է մրցանակը նույն մրցաշրջանում։ Հաջորդ ամիսը նրան ավելի մեծ ճանաչում բերեց, երբ նա ստացավ Սերիա Ա-ի Ամսվա լավագույն խաղացողի ևս մեկ մրցանակ Իտալիայի ֆուտբոլիստների ասոցիացիայի կողմից և Սերիա Ա-ի Ամսվա լավագույն գոլ, Սերիա Ա-ի Մրցաշրջանի լավագույն գոլ տիտղոսները մարտի 11-ին «Ատլանտա»-ի դեմ խաղում (2։0) շշմեցուցիչ գոլի համար։

Մայիսի 4-ին «Ուդինեզե»-ի հետ ոչ-ոքիից հետո (1–1), «Նապոլի»-ն 33 տարվա մեջ առաջին անգամ դարձավ Սերիա Ա-ի չեմպիոն։ Կվարացխելիան ավարտեց մրցաշրջանը որպես լավագույն գոլային փոխանցում կատարող 10 գոլային փոխանցումով և խփեց 12 գոլ՝ մրցաշրջանի վերջում արժանանալով Սերիա Ա-ի MVP և Չեմպիոնների լիգայի մրցաշրջանի լավագույն երիտասարդ ֆուտբոլիստ մրցանակներին։

## Վրաստանի հավաքական
Վրաստանի ազգային հավաքականի կազմում իր նորամուտը նշել է 2019 թվականի հունիսի 7-ին՝ Ջիբրալթարի հավաքականի դեմ Եվրոպայի 2020 թվականի առաջնության ընտրական խաղում։ Հավաքականում իր դեբյուտային գոլը խփեց 2020 թվականի հոկտեմբերի 14-ին՝ Հյուսիսային Մակեդոնիայի դեմ խաղում, իսկ 2021 թվականի մարտի 28-ին հարվածեց Իսպանիայի հավաքականի դարպասին՝ բացելով խաղի հաշիվը։ Կվարացխելիան իր երրորդ գոլը խփեց 2021 թվականի մարտի 31-ին՝ Հունաստանի հավաքականի հետ խաղում (1:1)՝ հավասարեցնելով հաշիվը հանդիպման 78-րդ րոպեին։ 2021 թվականի նոյեմբերի 11-ին Կվարացխելիայի դուբլը օգնեց Վրաստանին հաղթելու Շվեդիային։

2022-23 Ազգերի լիգայի առաջին փուլի չորս խաղերում երեք գոլ խփելով՝ գլխավորեց խաղացողների ցուցակը երկու անվանակարգերում, այդ թվում՝ ընդհանուր վարկանիշում։ Աշնանային մնացած երկու խաղերում Կվարացխելիան խփեց ևս երկու գոլ, ինչը նրան դարձրեց այս մրցաշարի ամենաարդյունավետ վրացի ֆուտբոլիստը։ *whoscored.com*-ը նրան ընդգրկեց Լավագույն 11 ֆուտբոլիստների ցանկում ինչպես հունիսին, այնպես էլ սեպտեմբերին և նրան շնորհեց ամենաբարձր սեզոնային վարկանիշային միավորը (8,2) C խմբի ֆուտբոլիստների շրջանում։

## Անձնական կյանք
Խվիչան նախկին ֆուտբոլիստ Բադրի Կվարացխելիայի որդին է։ Ունի երկու եղբայր, կրտսեր եղբայրը՝ Թոռնիկեն (ծն. 2010 թ.), նույնպես զբաղվում է ֆուտբոլով։ Նա ստացել է «Կվարադոնա» մականունը «Նապոլի»-ի լեգենդ Դիեգո Մարադոնայի պատվին․ երկուսն էլ դրիբլինգի շատ նման ոճեր ունեն։

## Նվաճումներ
### Խմբային
**«Դինամո» (Թբիլիսի)**

* Վրաստանի առաջնության արծաթե մեդալակիր - 2017

**«Լոկոմոտիվ» (Մոսկվա)**

* Ռուսաստանի գավաթակիր։ 2018/19
* Ռուսաստանի առաջնության արծաթե մեդալակիր։ 2018/19

**«Նապոլի»**

* Իտալիայի չեմպիոն - 2022/23

### Անհատական
* Ռուսաստանի Պրեմիեր լիգայի լավագույն երիտասարդ ֆուտբոլիստ - 2019/20, 2020/21
* Ռուսաստանի Պրեմիեր լիգայի լավագույն ձախ կիսապաշտպան - 2020/21
* Վրաստանի տարվա լավագույն ֆուտբոլիստ - 2020, 2021, 2022
* ՈՒԵՖԱ-ի Չեմպիոնների լիգայի լավագույն երիտասարդ ֆուտբոլիստ - 2022/23
* Սերիա Ա-ի Ամսվա լավագույն ֆուտբոլիստ - օգոստոս 2022, փետրվար 2023, մարտ 2023
* Սերիա Ա-ի Ամսվա լավագույն գոլ - մարտ 2023
* Սերիա Ա-ի ամենաարժեքավոր ֆուտբոլիստ - 2022/23
* Սերիա Ա-ի մրցաշրջանի լավագույն թիմ - 2022/23
* Սերիա Ա-ի լավագույն գնդակ մատակարարող - 2022/23
* Սերիա Ա-ի մրցաշրջանի լավագույն գոլ - 2022/23

## Ծանոթագրություններ

## Արտաքին հղումներ
* Profile at the S.S.C Napoli website
* Profile at UEFA
* Profile  at FC Rubin Kazan

Կատեգորիա:2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Կատեգորիա:Դինամո Բաթումի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ